སྤྱིར་སྟོན་པ་གཤེན་རབ་ཀྱི་རྣམ་ཐར་ལ་རྩ་བའི་མཛད་པ་བཅུ་གཉིས་དང་ཡན་ལག་གི་མཛད་པ་ཉེར་བཞི།ཉུང་ལག་གི་མཛད་པ་དྲུག་ཅུ་དང་བརྒྱ་རྩ་སོགས་བཤད་སྲོལ་ཡོད་མོད།དེ་ལས་མཛད་པ་བཅུ་གཉིས་ཞེས་པ་ནི་དུས་རབས་བཅུ་གཉིས་པའི་འགོ་ཙམ་ནས་དྲང་དོན་མུན་སེལ་སྒྲོན་མ་ལསགསར་དུ་དར་བའི་བཤད་སྲོལ་ཞིག་རེད།མདོ་འདུས་དང་མདོ་གཟེར་མིག་གཉིས་ལས་མཛད་པ་བཅུ་གཉིས་ཞེས་པའི་བཤད་སྲོལ་དེ་ཆགས་མི་འདུགསྟོན་པ་གཤེན་རབ་ཀྱིས་ཡུམ་ཧོས་བཟའ་དང་དཔོ་བཟའ་རྒྱ་བཟའ་ཀོང་བཟའ་སགས་ཡུམ་བརྒྱད་ཁབ་ཏུ་བཞེས་པ་ལས་སྲས་གཏོ་བུ་དང་དཔྱད་བུ།ལུང་འདྲེན་དང་རྒྱུད་འདྲེན་རྐོང་ཚ་དབང་ལྡན་སོག་བརྒྱད་འཁྲུངས་ཚུལ་ཙམ་ལས་ཁོ་རང་ནམ་འཁྲུངས་ཀྱི་ལོ་ཚིགས་དང་དུས་རབས་ག་འདྲ་ཞིག་གི་མི་ཡིན་པ་གསལ་བོ་བཀོད་མེད།།མདོ་འདུས་ལེའུ་གཉིས་པ་དང་གསུམ་པའི་ནང་དུ་ཕྱི་སྣོད་ཆགས་ཚུལ་དང་ནང་བཅུད་གྲུབ་ཚུལ།ཁམས་གསུམ་རིགས་དྲུག་ཉོན་མོང་དུག་ལྔ་སོགས་ཀྱི་རྣམ་བཞག་རྣམས་གསལ་བོ་བསྟན་ཡོད་པ་རྣམས་དུས་རབས་༡༡པའི་ཡིག་ཆ་སྲིད་པའི་མཛོད་ཕུག་གི་ལེའུ་དང་པོ་དང་གཉིས་པའི་དགོངས་དོན་དང་ཕལ་ཆེར་གཅིགལེའུ་བཞི་པ་དང་ལྔ་པ་དྲུག་པ་སོགས་སུ་འདས་པའི་སྟོན་བདུན་དང་དུས་གསུམ་སྟོན་པའི་རྣམ་བཞག་རྣམས་དུས་རབས་བཅུ་གཅིག་པའི་གཏེར་ཡིག་རྩ་རྒྱུད་ཉི་ཟེར་སྒྲོན་མེའི་ནང་དོན་དང་ཕལ་ཆེར་འདྲ་བ་དང་།ལྷག་པར་དུ་ལེའུ་བཅུ་དྲུག་པའི་ནང་དུ་སྲིད་པའི་མཛོད་ཕུགས་ནང་དོན་ཆ་ཚང་བསྟན་ཡོད་པ་སོགས།མདོར་ན་ལེའུ་ཉི་ཤུ་རྩ་བཞིའི་ནང་དུ་སྟོན་པ་གཤེན་རབ་ཀྱི་ཡན་ལག་གི་མཛད་པ་ཉེར་བཞིའི་དོན་རྣམས་བསྟན་ཡོད།